Innhold
Innholdsliste 🔎︎

# Tegning av kurver

Kurve-ikonet på Tegning-verktøylinjen åpner en verktøylinje for tegning av Bézierkurver. Bézierkurver angis av et startpunkt og et sluttpunkt, som kalles «ankre». Bézierkurvens kurvatur angis av kontrollpunkter («håndtak»). Flytting av et kontrollpunkt endrer formen på Bézierkurven.

Kontrollpunkter er bare synlige i «Rediger punkter»-moduset. Kontrollpunkter fremstilles som sirkler, ankerpunkter fremstilles som firkanter. Begynnelsespunktet er en smule større enn de øvrige ankerpunktene.

Bézierkurvestykker og rette linjestykker kan settes sammen for å danne en mer kompleks Bézierkurve. Tre forskjellige overganger kan brukes for å sette sammen nærligende stykker:

- Et symmetrisk ankerpunkt har den samme linjekrummingen på hver side, og to kontrollinjer som flytter sammen som en rett linje.

- Et glatt datapunkt kan ha forskjellig linjekrumning på hver side.

- Et hjørnedatapunkt har en eller to uavhengige kontrollinjer. Endring av den ene siden påvirker ikke den andre siden.

## Hvordan bruke kurveverktøyet

1. På «Tegning»-verktøylinjen kan du åpne verktøylinjen Kurver og velge verktøyet Kurve.

2. Trykk der du ønsker at kurven skal begynne, og dra i den retningen du vil at kurven skal gå. Kontrollinjen vil vise retningen.

   Hold Shift nede mens du drar for å begrense retningen til et 45 graders nett.

3. Slipp musa hvor det første kontrollpunktet skal være.

4. Flytt pekeren dit du ønsker at kurvesegmentet skal ende. Kurven følger pekeren.

5. Gjør en av de følgende:

- Dobbeltklikk på sluttpunktets plass for å avslutte tegningen av linjen.

  For å opprette en lukket figur kan du dobbeltklikke på startpunktet for linjen.

- Klikk og slipp museknappen for å legge til et ankerpunkt. Flytt musa for å tegne det neste segmentet.

- Dra i en hvilken som helst retning for å legge til et glatt ankerpunkt.

## Hvordan du bruker verktøyet «Frihåndslinje»

1. På «Tegning»-verktøylinjen kan du åpne verktøylinjen Kurver og velge verktøyet Frihåndslinje.

2. Klikk der du ønsker at kurven skal starte, og hold museknappen nede.

3. Tegn frihåndslinjen som du ville gjort med en blyant.

4. Slipp museknappen for å fullføre linjen.

Lignende emner

Redigering av kurver

Omgjøring av bilder til vektorgrafikk

Konvertering av 2D-objekter til kurver, polygoner og 3D-objekter

Omgjøring av teksttegn til tegneobjekter