Innhold
Innholdsliste 🔎︎

# Utføre flere operasjoner

## Flere operasjoner i kolonner eller rader

Kommandoen Data → Flere operasjoner er et planleggingsverktøy for spørsmål av typen «hva hvis». I regnearket skriver du inn en formel som reknar ut resultatet fra verdier som er lagret i andre celler. Deretter markerer du et celleområde der du skriver inn noen faste verdier. Funksjonen «Flere operasjoner» vil så regne ut resultatet ut fra formlene du har satt inn.

I feltet Formler skriver du inn cellehenvisningen til formelen som gjelder for dataområdet. I feltet Kolonne input celle/rad input skriver du inn cellehenvisningen til den tilsvarende cellen som er en del av formelen. Dette kan forklares best med eksempler:

### Eksempler

Du produserer leketøy som du vil selge for $10 stykket. Hvert leketøy koster $2 å lage. I tillegg har du faste utgifter på $10.000 i året. Hvor mye overskudd får du om du selger et bestemt antall leker?

### Beregne med én formel og én variabel

1. Hvis du skal beregne overskuddet, skriver du inn et vilkårlig antall for solgte enheter – 2000 i dette eksemplet. Overskuddet beregnes med formelen: Overskudd=Antall * (Salgspris - Produksjonskostnader) - Faste utgifter. Skriv inn formelen i B5.

2. I kolonne D skriver du inn årlige salg, en nedenfor den andre, for eksempel 500 til 5000 med steg på 500.

3. Velg området D2:E11, altså verdiene i kolonne D og de tomme cellene ved siden av i kolonne E.

4. Velg Data → Flere operasjoner.

5. Trykk på celle B5 når markøren står i feltet Formler.

6. Plasser markøren i feltet Kolonnecelle for inndata og trykk på celle B4. Dette betyr at B4, antallet, er variabelen i formelen som byttes ut med kolonneverdiene.

7. Lukk vinduet ved å trykke på OK. Du får se overskuddet for de forskjellige salgstallene i kolonne E.

### Beregne med flere formler samtidig

1. Slett kolonne E.

2. Sett inn følgende formel i C5: «=B5/B4». Nå beregner du årlig overskudd per solgte enhet.

3. Velg området D2:F11, altså tre kolonner.

4. Velg Data → Flere operasjoner.

5. Velg cellene B5:C5 når markøren står i feltet Formler.

6. Plasser markøren i feltet Kolonnecelle for inndata og trykk på celle B4.

7. Lukk vinduet ved å trykke på OK. Du får nå se overskuddet i kolonne E og årlig overskudd per enhet i kolonne F.

## Flere operasjon på tvers av rader og kolonner

LibreOffice gir deg mulighet til å utføreflere operasjoner samtidig på kolonner og rader med såkalte krysstabeller. Formelcellen må referere til både dataområdet rangert i rader og dataområdet rangert i kolonner. Marker det området som er definert av begge dataområdene og velg funksjonen «Flere operasjoner». Skriv inn referansen til formelen i feltet Formler. Feltene Radcelle for inndata og Kolonnecelle for inndata brukes til å skrive inn referanser til de tilsvarande cellene for formelen.

### Beregne med to variabler

Se på eksemplet ovenfor. Nå vil du ikke bare bruke forskjellige tall for antallet, men også for salgsprisen, og du vil vite overskuddet i hvert tilfelle.

Utvid tabellen ovenfor. D2 til D11 inneholder tallene 500, 1000 og så videre opp til 5000. I E1 til H1 skriv inn tallene 80, 100, 150 og 200.

1. Velg området D1:H11.

2. Velg Data → Flere operasjoner.

3. Trykk på celle B5 når markøren står i feltet Formler.

4. Plasser markøren i feltet Radcelle for inndata og trykk på celle B1. Dette betyr at B1, salgsprisen, er de vannrett ordnede verdiene (80, 100, 150 og 200).

5. Plasser markøren i feltet Kolonnecelle for inndata og trykk på B4. Dette betyr at B4, salgstallet, er de loddrett ordnede verdiene.

6. Lukk vinduet ved å trykke på OK. Du får se overskuddet for de forskjellige salgsprisene i området E2:H11.

Lignende emner

Flere operasjoner

Bruke scenarier