Innhold
Innholdsliste 🔎︎

# Redigere stikkordfil

Brukes til å lage eller redigere en liste med ord som skal tas med i et alfabetisk register. En stikkordfil inneholder en liste med ord det skal vises til i et alfabetisk register, sammen med sidetall der disse ordene forekommer i dokumentet.

Du kan bruke knappen «Søk etter alle» i dialogvinduet Søk og erstatt til å merke alle forekomstene av et ord i dokumentet, og deretter åpne dialogvinduet Sett inn stikkord for å legge til dette ordet og sidetall der ordet forekommer, i det alfabetiske registeret. Hvis du har tenkt å bruke det samme settet av alfabetiske registre i flere dokumenter, kan du spare tid ved at stikkordfilen lar deg skrive inn hvert ord bare en gang, for så å bruke den samme listen flere ganger.

Standardfilteret for å lage eller åpne konkordansfiler er *.sdi. Filformatet til konkordansfilen er imidlertid ren tekst.

## Slik får du fram dialogvinduet Rediger stikkordfil:

1. Velg Sett inn - Innholdsfortegnelse og indeks - Innholdsfortegnelse, Indeks eller Bibliografi.

2. Velg «Alfabetisk register» i feltet Type.

3. I området Valg setter du et merke i boksen Stikkordfil.

4. Trykk Fil og velg Ny eller Rediger.

En stikkordfil inneholder disse feltene:

Betingelse | Betydning
Søkeord | «Søkeord» viser til oppføringen du vil merke i dokumentet.
Alternativ oppføring | «Alternativ oppføring» viser til oppføringen du vil vise i det alfabetiske registeret.
1. og 2. nøkkel | «Hovedoppføring» og «Underoppføring» er de overordnede oppføringene i registeret. «Søkeord» eller «Alternativ oppføring» vises som en underoppføring til hoved- og underoppføringen.
Kommentar | Legg til en kommentarlinje over oppføringen. Kommenterte linjer starter med #.
Match bokstavtype | «Skill store og små bokstaver» betyr at det tas hensyn til store og små bokstaver.
Bare ord | «Bare ord» søker etter uttrykket som et enkeltord.

Du kan slå på valgene «Skill store og små bokstaver» og «Bare ord» ved å trykke i den tilsvarende cellen og sette et merke i boksen som vises.

## Slik kan du lage en stikkordfil uten å bruke dialogvinduet Rediger stikkordfil:

Bruk følgende retningslinjer for formatering når du lager en stikkordfil:

- Hver oppføring i stikkordfilen skal stå på en egen linje.

- Merknadslinjer begynner med #.

- Bruk dette formatet for oppføringene:

Søkeord;Alternativ oppføring;1. nøkkel;2. nøkkel;Samsvar mellom store og små bokstaver;Bare ord

I oppføringene «Skill store og små bokstaver» og «Bare ord» tolkes en tom streng eller null (0) som«Nei» eller USANN. Alt annet innhold tolkes som «Ja» eller SANN.

### Eksempel

Hvis du vil ta med ordet «Oslo» under oppføringen «Byer» i det alfabetiske registret, skriver du inn denne linjen i stikkordfilen

Boston;Boston;Byer;;0;0

Dette gir også treff på ordet «Oslo» hvis det skrives med små bokstaver.

Hvis du vil ta med bydelen «St. Hanshaugen» i Oslo under oppføringen «Byer», skriver du inn denne linjen:

Beacon Hill;Boston;Byer;